Bøder for at hjælpe flygtninge

Det er ikke første gang, at anklagemyndigheden rejser tiltale mod personer for at have hjulpet flygtninge med ulovligt ophold og rejse gennem landet.

I januar blev en 41-årig mand ved Retten i Randers idømt en bøde på 5000 kroner for at have givet fem afghanske flygtninge et lift fra den nordtyske by Flensborg til færgelejet i Grenaa.

I marts blev debattør og forfatter Lisbeth Zornig ved Retten i Nykøbing Falster idømt en bøde på 22.500 kroner for at have givet en syrisk familie et lift fra Rødbyhavn til Sverige.